SUPER พุ่งเกือบ 7% รับข่าวดี 2 เด้ง จ่อบุ๊กโซลาร์ฟาร์มรวม 550MW-ทริสฯ อัพเครดิตสู่ BBB
SUPER พุ่งเกือบ 7% รับข่าวดี 2 เด้ง จ่อบุ๊กโซลาร์ฟาร์มรวม 550MW-ทริสฯ อัพเครดิตสู่ BBB ล่าสุดอยู่ที่ 0.97 บาท บวก 0.06 บาท หรือ 6.59% มูลค่าซื้อขาย 717.10 ล้านบาท
SUPER พุ่งเกือบ 7% รับข่าวดี 2 เด้ง จ่อบุ๊กโซลาร์ฟาร์มรวม 550MW-ทริสฯ อัพเครดิตสู่ BBB ล่าสุดอยู่ที่ 0.97 บาท บวก 0.06 บาท หรือ 6.59% มูลค่าซื้อขาย 717.10 ล้านบาท
8 ธ.ค. 2563

ผู้สื่อข่าวรายงานว่า ราคาหุ้น บริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER ล่าสุด ณ เวลา 11.39 น. อยู่ที่ 0.97 บาท บวก 0.06 บาท หรือ 6.59% สูงสุดที่ 0.98 บาท ต่ำสุดที่ 0.92 บาท ด้วยมูลค่าซื้อขาย 717.10 ล้านบาท ทั้งนี้ ราคาหุ้น SUPER ปรับตัวขึ้นสูงสุดในรอบ 4 เดือน นับตั้งแต่ราคาหุ้นอยู่ที่ระดับ 0.97 บาท เมื่อวันที่ 24 ก.ค.2563

โดย นายจอมทรัพย์ โลจายะ ประธานคณะกรรมการ บริษัท ซุปเปอร์ เอนเนอร์ยี คอร์เปอเรชั่น จำกัด(มหาชน) หรือ SUPER เปิดเผยว่า บริษัททริสเรทติ้ง จำกัดได้ปรับเพิ่มอันดับเครดิตองค์กรของ SUPER เป็นระดับ “BBB” จากระดับ “BBB-“พร้อมปรับแนวโน้มอันดับเครดิตเป็น “Stable” หรือ “คงที่” จาก “Positive” เพื่อสะท้อนถึงการที่บริษัทฯประสบความสำเร็จจากการดำเนินงานที่เพิ่มขึ้น รวมทั้งความสามารถในการพัฒนาโครงการโรงไฟฟ้าที่มีขนาดใหญ่ และจำนวนมากขึ้น
นอกจากนี้โดยปัจจุบันบริษัทฯอยู่ระหว่างก่อสร้างโรงไฟฟ้าพลังงานแสงอาทิตย์แห่งใหม่ 3 โครงการ คือ Loc Ninh 1-3 มีกำลังการผลิตรวมกัน 550 เมกะวัตต์ โดยมีกำหนดจะเปิดดำเนินงานภายในสิ้นปีนี้ ยังมีโครงการโรงไฟฟ้าพลังงานลมที่อยู่ในแผนงาน โดยบริษัทวางแผนจะเพิ่มกำลังการผลิต 421 เมกะวัตต์จากโครงการโรงไฟฟ้าพลังงานงานลม 4 แห่ง ซึ่งมีกำหนดเปิดดำเนินการเชิงพาณิชย์ภายในช่วงไตรมาสสุดท้ายปี 2564  อย่างไรก็ตาม บริษัทฯยังมีเป้าจะขยายพอร์ตโรงไฟฟ้าพลังงานขยะอย่างน้อย 22 เมกะวัตต์จาก 2 โครงการใหม่
ทั้งนี้ บริษัทฯคาดว่าจะเติบโตได้อย่างต่อเนื่องในปีนี้และปีหน้า เนื่องจากจากการรับรู้รายได้จากการขายไฟเข้าระบบเชิงพาณิชย์ทั้งจากโรงไฟฟ้าเดิม และโรงไฟฟ้าใหม่  รวมถึงโรงไฟฟ้าพลังงานแสงอาทิตย์ในประเทศเวียดนามอีก 3โครงการ มีขนาดกำลังการผลิตรวม 550 เมกะวัตต์ โดยจะทยอย COD ภายในเดือนธันวาคม 2563 ตามแผนที่วางไว้ และคาดว่ารายได้ปีนี้จะเติบโตประมาณ 15 -20 % เนื่องจากมีกำลังการผลิตกระแสไฟฟ้าเพิ่มถึง 1,200 – 1300 เมกะวัตต์